اسلام ایش بیرلیگی تشکیلاتی نینگ جلسه سی استانبول ده یولگه قوییلدی
ترکیه تشکیلات نینگ دوره باشقرووچیلیگینی مصردن تسلیم آلدی. ترکیه جمهور رئیسی رجب طیب ایردوغان تشکیلات اعضاسی دولت نماینده لرینی بیر-بیر کوتیب آلدی.
رجب طیب ایردوغان جلسه نینگ آچیلیش صحبتیده اوشبو جلسه نینگ برچه مسلمانلرنینگ کیله جگی و خوفسیزلیگی اوچون یخشی خیر و یوتوقلرگه وصیله بولیشینی سوره دی. ایردوغان جنابلری مسلمانلرنینگ اولاً بار مذهب چیلیک مسأله سینی برطرف ایتیشی کیره ک ایکن لیگینی معلوم قیلیب، "مین نینگ دینیم سنی لیک هم ایمس، شیعه لیک هم ایمس دیر. مین نینگ دینیم اسلام دیر. مین 1 ملیارد 700 ملیون ایناغم کبی یالغیزگینه مسلمان من. ایریم نیرسه لرنینگ برچه سی اعتقادیم نینگ آرقه سیگه قالگن دیر" دیب بیان ایتدی. اسلام دینینی صلح دینی ایکن لیگین اورغولب، مسلمان لیق آتی بیلن زوروان لیک، قتل و اوغری لیک قیلیب تورگن تروریست گروه لری اصلاً بو مقدس دینیمزنینگ نماینده لیگینی قیلیشی ممکن ایمس دیر، دیدی.
ترکیه جمهور رئیسی جلسه نینگ محتواسینی تشکیل ایتگن "عدالت" و "صلح" عباره لری نینگ ایچینی تیزلیکده تولدیریلیشی کیره ک لیگینی تأکیدلب، توقنه شوولردن اینگ کوپ اسلام اولکه لری نینگ ضرر کوریب تورگن لیگینی بیان ایتدی. بیز مسلمان و اسلام اولکه لری اوله راق بیراویمیز بیلن اوروشیب تورسک، مظلوم انسانلر اوشنچه لیک بحران و قیین چیلیککه دوچ کیله دیلر. بو کبی بیر گناه گه مرتکب بولمس لیگیمیز کیره ک. خودی شو اوچون جدا ایمس، متحد بولیشیمیز کیره ک. اختلافلرنی ایمس، اتفاق لرنی، خصومت نی ایمس، محبت نی کوچلی قیلیشیمیز کیره ک. چونکه توقنه شوو، دشمن دارلیک کبی اوروشلرنینگ نتیجه سیده یالغیزگینه مسلمانلر و اسلام اولکه لری ضرر کورماقده دیر دیب ایتدی.
ایردوغان جنابلری خلق ارا جماعت نینگ تروریست گروه لری بیلن بولگن مناسبت لرینی تیگشیریب چیقیش گه دعوت قیلیب، تروریزم تهدیدی بیلن آلیب باریلگن عملیاتلرنینگ عین دمده اقتصادی و انسانی جهتدن هم نجات بیریش اوچون مجادله قیلیش کیره ک دیر، دیدی.
ایردوغان تشکیلات اعضالری نینگ تروریزم گه قرشی کوچلی بیر شکلده مجادله قیله دیگن و تشکیلاتنی کوچلی قیله دیگن بیر اداره نینگ ایجاد ایتیلیشی نینگ فایده لی بولرلیگینی تأکییدله دی. شو معناده مرکزی استانبول بولگن بیر اسلام تشکیلاتی پولیس اداره سی ایجاد ایتیلیشینی حمایه قیلینگن لیگی باعث مندارچیلیک بیلدیردی.
فلسطین اوچون دائیمی صلح آرزو قیلیب یگانه یول نینگ اشغال نینگ برطرف بولیشی ایکن لیگینی اورغوله دی. جاری آی نینگ باشیده امریکانینگ باشکینتی واشنگتنده بولیب اوتگن 4 نچی نوکلر خوفسیزلیک جلسه سیگه پاریس و بروکسیل ده گی تروریستیک حادثه لردن بحث بولیب اوتگن لیگی انقره، استانبول و لاهور حادثه لریدن هیچ بحث ایتیلمه گن لیگینی اورغوله گن ایردوغان انقره، استانبول و لاهور ده گی تروریستیک حادثه لرده یوزلب کیشی اولدی. بروکسیل و پاریس ده گی حادثه لرده 9-10 و 30 کیشی اولدی. اولرنی ایتیب ایریم حادثه لرنی نیمه اوچون ایتمه ی سیز؟ بو تبعیض بیزنی متأثیر قیلماقده. برچه حادثه لر و برچه تروریزم گه قرشی بیرگه لیکده مجادله قیلیش کیره ک دیر، دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
